CELEX: 32017R1112
Language: mt
Date: 2017-06-22 00:00:00
Title: Regolament ta' Implimentazzjoni tal-Kummissjoni (UE) 2017/1112 tat-22 ta' Ġunju 2017 li jemenda r-Regolament (KE) Nru 3199/93 dwar ir-rikonoxximent reċiproku ta' proċeduri tgħall-iżnaturar komplet tal-alkoħol għall-iskopijiet ta' eżenzjoni mit-taxxi tas-sisa

23.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 162/22
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1112
   tat-22 ta' Ġunju 2017
   li jemenda r-Regolament (KE) Nru 3199/93 dwar ir-rikonoxximent reċiproku ta' proċeduri tgħall-iżnaturar komplet tal-alkoħol għall-iskopijiet ta' eżenzjoni mit-taxxi tas-sisa
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 92/83/KEE tad-19 ta' Ottubru 1992 dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku (1), u b'mod partikolari l-Artikolu 27(4) tagħha,
   Billi:
   
               (1)
            
            
               Skont l-Artikolu 27(1)(a) tad-Direttiva 92/83/KEE, l-Istati Membri huma meħtieġa li jeżentaw mit-taxxa tas-sisal-alkoħol li jkun ġie żnaturat kompletament skont ir-rekwiżiti ta' kwalunkwe Stat Membru, sakemm dawk ir-rekwiżiti jkunu ġew debitament innotifikati u aċċettati skont il-kundizzjonijiet stipulati fil-paragrafi 3 u 4 ta' dak l-Artikolu.
            
         
               (2)
            
            
               L-iżnaturanti li jintużaw f'kull Stat Membru għall-iskopijiet biex jiġi żnaturat kompletament l-alkoħol kif imsemmi fl-Artikolu 27(1)(a) tad-Direttiva 92/83/KEE huma kif deskritti fl-Anness tar-Regolament tal-Kummissjoni (KE) Nru 3199/93 (2).
            
         
               (3)
            
            
               Ir-Regolament ta' Implimentazzjoni tal-Kummissjoni (UE) 2016/1867 (3) emenda r-Regolament (KE) Nru 3199/93 billi introduċa proċedura unika komuni għall-iżnaturar komplet tal-alkoħol. Dik il-proċedura komuni involviet l-użu, għal kull ettolitru ta' etanol assolut, ta' litru ta' alkoħol isopropil (IPA), ta' litru ta' metiletilketon (MEK) u ta' gramma waħda ta' benżoat tad-denatonju. Dik il-proċedura komuni kienet maħsuba wkoll sabiex tissostitwixxi d-diversi proċeduri nazzjonali għall-iżnaturar sabiex jiġu evitati l-evażjoni, l-evitar u l-abbuż.
            
         
               (4)
            
            
               Il-proċedura segwita għall-adozzjoni tar-Regolament ta' Implimentazzjoni (UE) 2016/1867 ma kinitx f'konformità mal-Artikolu 27(3) u (4) tad-Direttiva 92/83/KEE. Għalhekk, dak ir-Regolament ta' Implimentazzjoni jenħtieġ li jitħassar.
            
         
               (5)
            
            
               Fil-15 ta' Marzu 2017 jew qabel, ċerti Stati Membri kkomunikaw lill-Kummissjoni bl-iżnaturanti għall-iżnaturar komplet tal-alkoħol li mill-1 ta' Awwissu 2017 beħsiebhom jużaw għall-iskopijiet tal-Artikolu 27(1)(a).
            
         
               (6)
            
            
               Sa mhux aktar tard mill-15 ta' Marzu 2017 il-Kummissjoni bagħtet il-komunikazzjonijiet kollha li rċeviet lill-Istati Membri l-oħra.
            
         
               (7)
            
            
               Stat Membru wieħed qajjem oġġezzjoni kif imsemmi fl-Artikolu 27(4) tad-Direttiva 92/83/KEE minħabba l-fatt li l-proċedura għall-iżnaturar komplet tal-alkoħol li jkun fiha litru ta' alkoħol isopropil (IPA), litru ta' metiletilketon (MEK) u gramma waħda ta' benżoat tad-denatonju għal kull ettolitru ta' etanol assolut tagħti lok għal użu ħażin u għalhekk ma tissodisfax ir-rekwiżiti tal-Artikolu 27(1) tad-Direttiva 92/83/KEE fir-rigward tal-prevenzjoni ta' kwalunkwe evażjoni, evitar jew abbuż.
            
         
               (8)
            
            
               Fir-rigward ta' Stati Membri li naqsu milli jikkomunikaw l-intenzjoni tagħhom li jużaw żnaturanti ġodda, għandhom ikomplu japplikaw il-proċeduri li diġà jinsabu fl-Anness tar-Regolament (KE) Nru 3199/93 qabel ma kien emendat bir-Regolament (UE) 2016/1867..
            
         
               (9)
            
            
               Il-proċeduri li ma għadhomx inklużi fl-Anness tar-Regolament (KE) Nru 3199/93 jistgħu jintużaw fi Stat Membru fejn huma awtorizzati, għall-produzzjoni tal-alkoħol żnaturat biex jintuża għall-manifattura ta' xi prodott mhux għall-konsum mill-bniedem, skont l-Artikolu 27(1)(b) tad-Direttiva 92/83/KEE.
            
         
               (10)
            
            
               Ir-Regolament (KE) Nru 3199/93 għandu għalhekk jiġi emendat skont dan.
            
         
               (11)
            
            
               Sabiex jiġi evitat kwalunkwe dubju dwar id-dispożizzjonijiet applikabbli f'dawn iċ-ċirkostanzi speċifiċi, ir-Regolament ta' Implimentazzjoni (UE) 2016/1867 għandu jitħassar b'mod espliċitu.
            
         
               (12)
            
            
               Għal raġunijiet ta' ċertezza legali, dan ir-Regolament għandu japplika mill-istess data tal-applikazzjoni tar-Regolament (UE) 2016/1867 u għandu għalhekk jidħol fis-seħħ bħala b'urġenza.
            
         
               (13)
            
            
               Il-miżuri previsti f'dan ir-Regolament huma f'konformità mal-opinjoni tal-Kumitat dwar id-Dazju tas-Sisa,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 3199/93 jinbidel bit-test fl-Anness ta' dan ir-Regolament.
   Artikolu 2
   Ir-Regolament ta' Implimentazzjoni (UE) 2016/1867 huwa mħassar.
   Artikolu 3
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea.
   L-Artikolu 1 jibda japplika mill-1 ta' Awwissu 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' Ġunju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 316, 31.10.1992, p. 21.
   
      (2)  Ir-Regolament tal-Kummissjoni (KE) Nru 3199/93 tat-22 ta' Novembru 1993 dwar ir-rikonoxximent reċiproku ta' proċeduri għall-iżnaturar komplet tal-alkoħol għall-iskopijiet ta' eżenzjoni mit-taxxa tas-sisa (ĠU L 288, 23.11.1993, p. 12)
   
      (3)  Ir-Regolament ta' Implimentazzjoni tal-Kummissjoni (UE) 2016/1867 tal-20 ta' Ottubru 2016 li jemenda l-Anness tar-Regolament (KE) Nru 3199/93 dwar il-proċeduri tar-rikonoxximent reċiproku għall-iżnaturar komplet tal-alkoħol għall-iskopijiet ta' eżenzjoni mit-taxxi tas-sisa (ĠU L 286, 21.10.2016, p. 32).
   
      ANNESS
      “
            ANNESS
            Lista ta' prodotti awtorizzati, bin-numru ta' reġistrazzjoni tagħhom tal-Chemical Abstracts Service (CAS), għall-iżnaturar komplet tal-alkoħol.
            
                        Aċetun
                     
                     
                        CAS: 67-64-1
                     
                  
                        C.I. aħmar reattiv 24
                     
                     
                        CAS: 70210-20-7
                     
                  
                        Kristalvjola (C.I. Nru 42555)
                     
                     
                        CAS: 548-62-9
                     
                  
                        Benżoat tad-denatonju
                     
                     
                        CAS: 3734-33-6
                     
                  
                        Etanol
                     
                     
                        CAS:64-17-5
                     
                  
                        Fluworexxeina
                     
                     
                        CAS: 2321-07-5
                     
                  
                        Żejt fusel
                     
                     
                        CAS: 8013-75-0
                     
                  
                        Petrol (inkluż petrol bla ċomb)
                     
                     
                        CAS: 86290-81-5
                     
                  
                        Alkoħol isopropiliku
                     
                     
                        CAS: 67-63-0
                     
                  
                        Kerosin
                     
                     
                        CAS: 8008-20-6
                     
                  
                        Pitrolju
                     
                     
                        CAS: 64742-47-8 u 64742-48-9
                     
                  
                        Metanol
                     
                     
                        CAS: 67-56-1
                     
                  
                        Metiletilketon (2-butanon)
                     
                     
                        CAS: 78-93-3
                     
                  
                        Metilisobutilketon
                     
                     
                        CAS: 108-10-1
                     
                  
                        Metilisopropilketon
                     
                     
                        CAS: 563-80-4
                     
                  
                        Metil vjola
                     
                     
                        CAS: 8004-87-3
                     
                  
                        Metilen blu (52015)
                     
                     
                        CAS: 61-73-4
                     
                  
                        Solvent tan-nafta
                     
                     
                        CAS: 8030-30-6
                     
                  
                        Trementina
                     
                     
                        CAS: 8006-64-2
                     
                  
                        Nafta (żejt mhux maħdum)
                     
                     
                        CAS: 92045-57-3
                     
                  
                        Alkoħol tertbutil
                     
                     
                        CAS: 75-65-0
                     
                  
                        Tijofen
                     
                     
                        CAS: 110-02-1
                     
                  
                        Timol blu
                     
                     
                        CAS: 76-61-9
                     
                  It-terminu “etanol assolut” f'dan l-Anness għandu l-istess tifsira bħall-kelma “alkoħol assolut” użat mill-Unjoni Internazzjonali tal-Kimika Pura u Applikata.
            F'dawn l-Istati Membri kollha, kwalunkwe żebgħa tista' tiġi miżjuda mal-alkoħol żnaturat biex tagħtih kulur karatteristiku, u jsir immedjatament identifikabbli.
            I.   Il-proċedura komuni tal-iżnaturar għall-alkoħol żnaturat kompletament użata fil-Belġju, fid-Danimarka, fil-Ġermanja, fl-Estonja, fl-Irlanda, fil-Greċja, fi Spanja, fi Franza, fl-Italja, f'Ċipru, fil-Latvja, fil-Litwanja, fil-Lussemburgu, fl-Ungerija, f'Malta, fin-Netherlands, fl-Awstrija, fil-Polonja, fil-Portugall, fis-Slovenja, fis-Slovakkja, fil-Finlandja:
            
            Għal kull ettolitru ta' etanol assolut:
            
                        —
                     
                     
                        Litru (1,0 l) alkoħol isopropil,
                     
                  
                        —
                     
                     
                        Litru (1,0 l) metiletilketon,
                     
                  
                        —
                     
                     
                        gramma (1,0 g) ta' benżoat tad-denatonju.
                     
                  II.   Konċentrazzjoni ikbar tal-proċedura komuni tal-iżnaturar għall-alkoħol żnaturat kompletament, użata fl-Istati Membri li ġejjin:
            
            
                         
                     
                     
                        
                           Il-Bulgarija, ir-Repubblika Ċeka, ir-Rumanija, u r-Renju Unit.
                        
                        Għal kull ettolitru ta' etanol assolut:
                        
                                    —
                                 
                                 
                                    3,0 litri ta' alkoħol isopropil,
                                 
                              
                                    —
                                 
                                 
                                    3,0 litri metiletilketon,
                                 
                              
                                    —
                                 
                                 
                                    gramma (1,0 g) ta' benżoat tad-denatonju.
                                 
                              
                  
                         
                     
                     
                        
                           Il-Kroazja
                        
                        Għal kull ettolitru ta' etanol assolut:
                        Minimu ta':
                        
                                    —
                                 
                                 
                                    Litru (1,0 l) alkoħol isopropil,
                                 
                              
                                    —
                                 
                                 
                                    Litru (1,0 l) metiletilketon,
                                 
                              
                                    —
                                 
                                 
                                    gramma (1,0 g) ta' benżoat tad-denatonju.
                                 
                              
                  
                         
                     
                     
                        
                           L-Iżvezja
                        
                        Għal kull ettolitru ta' etanol assolut:
                        
                                    —
                                 
                                 
                                    Litru (1,0 l) alkoħol isopropil,
                                 
                              
                                    —
                                 
                                 
                                    2,0 litri metiletilketon,
                                 
                              
                                    —
                                 
                                 
                                    gramma (1,0 g) ta' benżoat tad-denatonju.
                                 
                              
                  III.   Proċeduri addizzjonali tal-iżnaturar għall-alkoħol żnaturat kompletament, użati f'ċerti Stati Membri:
            
            Għal kull ettolitru ta' etanol assolut, kwalunkwe minn dawn il-formulazzjonijiet li ġejjin:
            
                         
                     
                     
                        
                           Ir-Repubblika Ċeka
                        
                        
                                    1.
                                 
                                 
                                    0,4 litri nafta solventi,
                                    0,2 litri pitrolju,
                                    litru (0,1 l) petrol għal użu tekniku.
                                 
                              
                                    2.
                                 
                                 
                                    3,0 litri ta' etil tert-butil-etere,
                                    Litru (1,0 l) alkoħol isopropil,
                                    1,0 litru petrol bla ċomb,
                                    10 milligrammi fluworexxina.
                                 
                              
                  
                         
                     
                     
                        
                           Il-Greċja
                        
                        Alkoħol ta' kwalità inferjuri biss (id-distillat miksub fil-bidu u fi tmiem il-proċess tad-distillazzjoni), b'saħħa alkoħolika ta' mill-inqas 93 % tal-volum u ta' mhux aktar minn 96 % tal-volum jistgħu jiġu żnaturati.
                        Għal kull ettolitru ta' alkoħol idratat ta' 93 % tal-volum jiżdiedu s-sustanzi li ġejjin:
                        
                                    —
                                 
                                 
                                    2,0 litri metanol,
                                 
                              
                                    —
                                 
                                 
                                    litru (1,0 l) spirtu tat-terpentina,
                                 
                              
                                    —
                                 
                                 
                                    0,50 litru żejt tal-lampi,
                                 
                              
                                    —
                                 
                                 
                                    0,40 gramma metilen blu
                                 
                              F'temperatura ta' 20 °C, il-prodott aħħari, fil-forma mhux mibdula tiegħu, għandu jilħaq 93 % tal-volum.
                     
                  
                         
                     
                     
                        
                           Il-Finlandja — awtorizzata sal-31.12.2018
                        
                        Għal kull ettolitru ta' etanol assolut, kwalunkwe minn dawn il-formulazzjonijiet li ġejjin:
                        
                                    1.
                                 
                                 
                                    2,0 litri metiletilketon,
                                    3,0 litri metilisobutilketon.
                                 
                              
                                    2.
                                 
                                 
                                    2,0 litri ta' aċetun,
                                    3,0 litri metilisobutilketon.
                                 
                              
                  ”